Predkladacia správa

Dňa 9.2.2005 bolo z dôvodu pripomienok MPSVR SR, MŠ SR a MŽP SR prerušené rokovanie vlády SR k materiálu Správa o implementácii návrhov opatrení obsiahnutých v správe o záveroch a odporúčaniach vyplývajúcich z dotazníka „Právna ochrana pred netransparentnosťou a konfliktom záujmov  vo vzťahu k rozhodovaniu o využívaní fondov EÚ v SR“ schválenej uznesením vlády SR č. 797/2004 z 18. 8. 2004. 

Dňa 10. 2. 2005 sa konalo rozporové konanie na úrovni podpredsedu vlády SR pre európsku integráciu, ľudské práva a menšiny, ministra práce sociálnych vecí a rodiny SR a štátneho tajomníka ministerstva výstavby a regionálneho rozvoja. Na rozporovom konaní boli rozpory odstránené a závery z rozporového konania sú uvedené v texte, ktorý je  priložený v dodatku k tomuto materiálu. 

Predkladaný dodatok obsahuje zapracovanie pripomienok MŠ SR, MPSVR SR a MŽP SR. Úpravy sa týkajú  samotného materiálu  v I. tematickom okruhu v časti Označenie opatrenia/schémy štátnej pomoci strane 2 a v III. tematickom okruhu v časti Návrhy záverov na dopracovanie na strane 8.

Po zapracovaní uvedených pripomienok sa materiál  na rokovanie vlády SR predkladá bez rozporov.